Szerintem alszik.
Megint felébredt.
Ő is ébredezik. Szia, kislány.
- Felvehetjük őket? - Lécci!
Persze. Csak finoman.
Szia.
Mindkettő olyan picurka.
Icurka-picurka.
Egy parkőr barátom találta őket a Lake Willow mellett kidobva.
Nagyjából hathetesek. Túl kicsik örökbe adni.
Hathetesek? Még szopniuk kéne?
Pontosan! Ilyen fiatalokat általában nem is adnék nektek.
- Vállaljuk. - Ácsi.
Pár hétig extra törődésre szorulnak, mielőtt örökbe lehet őket adni.
Megoldjuk!
Ahhoz, hogy erőre kapjanak, cumiztatni kell őket,
amíg maguktól nem tudnak enni.
Háromóránként.
Kicsit olyan, mint… egy gyorsított szülőképzés.
Mindegy, csak képzés legyen.
Imádok tanulni.
Tényleg imád.
Remek. Megegyeztünk.
Ez az!
- Hallottátok ezt? - Juhé.
KUTYUSKUCKÓ
„ICURKA ÉS PICURKA”
Tökéletes hőfok.
Tessék.
De hát van saját cumid, Picurka.
Az Icurkáé.
És… ugyanaz van benne. Hidd el.
Oké.
Hagyjál Icurkának is, te irigy kiskutya.
Kérsz még? Tessék.
Gyerünk, Icurka. Végezd már el a dolgod.
Csak emiatt jó, hogy nem vagyunk kutyák.
Utálnám, ha mások mondanák meg, mikor kell vécéznem.
Nem mintha hallgatnának ránk.
Gyerünk, Icurka. Ereszd el.
Na végre.
Ügyes, Icurka! Jó kislány!
Ne feledd, mikor elvégzi a dolgát, dicsérd meg.
Megerősíti a szokásait, amiket szeretnél.
Hé! Mit szólnátok pizzához vacsorára?
Kitűnő ötlet, apa!
Ügyes, jó apuka.
Akkor pizza. De jutifalit nem kérek.
Etetés.
Igen. Etetés.
Te jössz.
Nem. Te jössz.
Na jó.
Gyerünk.
Lizzie, te nem eszel?
De. Csak ha lerakom, ő is enni akar,
pedig még egy óra van az etetésig.
Hát, a tiédet meg már lekésted.
- Megmelegítsem neked? - Köszi, anya.
Ez sokkal nehezebb, mint máskor.
Mintha egy év lett volna ez a hét.
Két kutyus kétszeres felelősség.
De nem értitek!
- Naponta nyolcszor kell etetni. - Folyton vigyázni rájuk.
A csöppségek szüleinek nehéz a dolga.
Még ha rajtunk nem is látszott.
Most, hogy értékelitek, hogy milyen áldozatokat hoztunk,
talán hallgattok ránk…
Átveszed tőle egy kicsit?
Jól van. Gyere, kicsim.
Minek is bajlódunk két külön tállal?
De már nem kell nekik tápszer. Szilárd tápot esznek.
Tudom.
Forró csokit csinálok.
Mindkettőnknek.
- Mindjárt beszundiznak. - Igen.
Büszke vagyok rájuk.
- Hát… - Tudom, bébi. Miattad van.
Jól nevelted őket.
Lelőttem a poénodat.
Icurka pont annyit nőtt, amennyit reméltem.
Picurka is, bár Icurka egy picurkát többet hízott.
És a mozgásuk is sokat fejlődött.
Imádnak egymással játszani.
Együtt mindent imádnak.
Jó csapat együtt. Mint ti ketten.
Sőt, mint mind a négyen.
Most már örökbe adhatóak?
De mennyire.
Ettől a pártól biztos extra nehéz megválni.
Nagyon nehéz.
Úgy érzem, hozzájuk különösen erősen kötődünk.
Én is.
- Dettó. - Szintén.
Bármilyen nehéz is, a dajkaság már csak ilyen.
A Törődő Tappancsok holnapután tart örökbefogadó napot,
tökéletes az időzítés.
Szép munka volt, hősök.
- Kikísérjük. - Köszönöm.
Viszlát, dr. Abby!
Nagyon fognak hiányozni egymásnak is a tesók.
- Hogyhogy? - Tudod, ha örökbe fogadják őket.
Akkor intézzük úgy, hogy ugyanoda kerüljenek!
Charles, a kettős örökbefogadás sokkal nehezebb.
Szerintem könnyű.
Nézz rájuk.
Elválaszthatatlanok.
Ők egy csapat. Mint mi.
Tényleg odavannak egymásért.
Ezért a mi csapatunk dolga, hogy az ő csapatuk együtt maradjon.
Végül is egy kutyusnál csak egyvalami lehet jobb.
Két kutyus.
ÖRÖKBEFOGADÓ NAP! SZERETŐ TÁRSRA LELHET!
- Szerinted tudják, mi történik? - Nem is érdekli őket.
A fő, hogy együtt legyenek.
Csak elviszik mindkettőt.
Csomó ember van itt, Lizzie.
Kicsit sem aggódom.
- Nézd, ez a csöppség milyen édes! - Meg ne sértődjön a másik.
Mindkettő cuki.
- Nem tudnék választani. - Szerencsére nem is kell.
Ma „kettőt az egyben” nap van!
Két kutyus?
Már egy kutyus is jó sok, pláne, hogy anyád is a városban van.
Hát, vele számolni kell.
Sajnálom. Együtt vagy sehogy.
Ez ilyen árukapcsolás.
- Charles. - Mi van?
Nekünk így nem megy.
- Sok sikert. - Várjanak!
Adjanak meg elérhetőséget. Biztos, ami biztos.
Kérlek. Ha mégis odaadnátok külön…
De nem fogjuk.
Hé. Arra gondoltam…
Tudom, mit akarsz mondani, és a válaszom nem.
Nem dönthetsz egyedül. Csapat vagyunk, rémlik?
Jól van.
- Új stratégia kell. - Nem!
Charles! Gondolj bele.
Sokan akarták valamelyiket. Kettőjüket senki.
Lesz másik örökbefogadó nap! Két hét múlva is lesz egy!
Minél kisebbek, annál több az esélyük.
- Ha várunk… - Akkor se! Megegyeztünk!
Hékások! Mi folyik itt?
Charles nem hallgat az észérvekre.
Lizzie igazságtalan!
Oké. Elég lesz.
Ha ennyire szeretnétek családi gyűlést, elég kérnetek.
Nyomás.
Bármi is a gond kettőtök között, beszéljük ki.
Mi értelme?
Az, hogy ebben a családban kommunikálni szoktunk.
Ismeritek a dörgést. Ha megegyeztek, jutalom jár érte.
- Ki kezdi? - Lizzie nyámnyila.
Jó, ez köztudottan nem igaz.
Kihátrált abból, hogy együtt tartjuk a kutyákat!
Én csak a javukat akarom, de Charles hajthatatlan!
Mindig ilyeneket mond, hogy összezavarjon!
- Azt jelenti, makacs. - Akkor mondd azt!
Eltértünk a tárgytól.
Mi oldja meg a konfliktust?
- Odafigyelés. - Úgy van.
És vádaskodás helyett mondanátok inkább, hogy mit éreztek?
Hát jó.
Úgy érzem, az a legfontosabb, hogy Icurka és Picurka otthonra találjon.
És úgy érzem, sokkal könnyebb lenne, ha külön adnánk őket örökbe.
Ráadásul úgy érzem, az alomtestvérek néha túlságosan kötődnek egymáshoz,
a gazdihoz pedig nem eléggé, amiből viselkedészavarok lehetnek.
Ezt csak azért érzem, mert most olvastam.
- Hallod, mit mond Lizzie? - De hát ők testvérek!
Én meg úgy érzem, jó okkal kerültek hozzánk.
Hogy sose kelljen elválniuk.
Ahogy én sem szeretnék különválni Lizzie-től.
Charles, sajnálom.
Semmi baj.
Ami a kutyákat illeti, igazad van. Mint mindig.
Hátha ki tudunk találni valami mást.
Amire még nem is gondoltunk.
Hozom a turmixokat.
És ha külön adnánk oda Icurkát és Picurkát…
- De… - …de csak azzal a feltétellel,
hogy rendszeresen játszhassanak együtt?
Charles?
Úgy érzem, hogy Lizzie egy zseni.
Ezt megérdemlitek.
- Ezt majd én elveszem. - Anya!
Mi az? Egy korty nekem is jár.
Finom.
- Nem. - Anya!
Na jó. Végignéztem a listát az örökbefogadó napról.
Itt van Suzanne, a nyugdíjas fogász, és Ava, a terhes hölgy.
Hat kilométerre laknak egymástól, nem túl közel, de van kettőjük közt kutyafuttató.
- És itt van a jógatanár. - Lizzie?
- Ugyan nem pont erre lakik… - Lizzie!
…de ad órát háznál, szóval nem gond neki a vezetés.
Lizzie!
- Mi az? - Duane és Gregg.
Ők gyerekek.
És ugyanabban az utcában laknak!
Az még csak hagyján, de ráadásul szomszédok is!
Hallod, Icurka? Megtaláltuk nektek a tökéletes otthont.
Olyan, mint a miénk.
Külön szoba, de mindennap találkozhattok.
Bocs, hogy olyan hahata-izé voltam.
Nincs miért.
Ha nem állsz ellent,
sose találjuk meg ezt a kompromisszumot.
És szerintem igazad van.
Icurka és Picurka jó okkal került hozzánk.
Szerintem emlékszik rád.
Szerintem is.
Olyan csikis!
Hívd be jutalomért.
Oké.
Gyere, Icurka! Gyere!
Úgy. Dicsérd is meg.
Ügyes, Icurka! Jó kislány!
Ügyes fiú!
Itt a jutifali.
A szüleid nem bánják?
A ház biztonságosnak tűnik.
És micsoda jó udvarotok van!
Lesz helye szaladgálni. Egyetlen feltételünk van.
Egyetlen.
- Bármit. - Bármit.
Biztos emlékszel, Picurkának van egy tesója, Icurka.
- Csak meg kell ígérned, hogy Icurka… - …és Picurka játszhatnak együtt.
Jól hangzik.
Ki ne akarna játszani?
És most jön a legjobb.
- Akivel játszani kell… - …az a szomszédod.
- Gregg? - Duane? Soha.
Vele nem állok szóba.
Miért nem?
Őt kérdezd.
Tudja, miért.
Igazán sajnálom.
Közös játék nélkül nem adjuk örökbe Icurkát.
Nem adhatom neked Picurkát.
Sajnálom.
- Tudod, mi a legrosszabb az egészben? - Minden? Az egész tervünknek lőttek.
Igaz. Azt akartam mondani, hogy Icurkának pedig úgy bejött Duane.
Picurkának is Gregg. Kár, hogy beleéltem magam.
Hát, mindketten.
De nem baj. Biztos kitalálunk valamit.
Oké. Nézzük át újra a listát. Hátha a jógásnak van egy barátja.
Látogatótok jött.
Szia, Duane. Mi járatban vagy?
Anya hozott át. A kocsiban vár.
Újra el akartam mondani, mennyire szeretném Icurkát.
Jól viselném gondját. Ígérem!
Duane, nem ez a gond. Hanem Icurka…
Idessetek! Éjjel kiolvastam az egész kiképzős könyvet.
Tudtátok, hogy a kutyák imádják a feladatokat?
Nagyon is.
Szereztem klikkert is, meg egy jutalomfalat-tartót.
Hát te nem viccelsz.
Nagyon szeretném.
És a közös játék?
Igen. Mi történt köztetek Greggel?
Hát, azelőtt folyton együtt lógtunk.
De azt mondta, unalmas vagyok, és már nem akar a barátom lenni.
Hát ennyi.
Hogy érted? Azóta meg sem beszéltétek?
Mi értelme?
Intézem.
Megmutatod nekem azt a könyvet?
De örülök, hogy hívtál. Folyton Picurkára gondolok.
A szüleim azt is hagynák, hogy velem aludjon.
- Meggondoltad magad? - Még nem.
Kérdeznem kell valamit.
Miért vagy dühös Duane-re?
Fura volt.
Mindig együtt ültünk a buszon.
De egy nap, mikor felszálltam, egy Zach nevű sráccal ült.
Akkor vágták le a hajam, és kinevettek.
Abba se hagyták.
De előtte jó barátok voltatok. Sose beszéltétek meg?
Nem is tudom.
Oké. Most épp mit csinálsz?
Befogadtunk egyszer egy mopszot, na, pont így nézett ki.
- Olyan jó nektek, hogy befogadtok… - Hol van Picurka? Alig várom…
- Ő mit keres itt? - Ugyanazt, amit te.
Nem mondtad, hogy ő is átjön.
Hát, nem kérdezted.
- Úgyis beszélnetek kell. - Nincs mit megbeszélni.
Már nem vagyunk barátok.
Semmi közös nincs bennünk.
Kivéve a kutyusokat.
Kértek turmixot?
Meddig fog ez tartani? Apukám vár.
Tőletek függ.
Ezek a szabályok. Ez egy vita, nem veszekedés. Az odafigyelés a fő.
- Csak „úgy érzem”-mel ér kezdeni. - Komoly?
Nem felnőttek vagytok, tudod?
Ez nagyon béna.
Nem béna!
Kell Icurka és Picurka, vagy sem? Rajtatok áll.
Ki kezdi?
Megbántott.
Jó lesz.
Csak kezdjük „úgy érzem”-mel.
Vagyis hajrá.
Gregg azt mondta, uncsi vagyok, nem játszik velem.
Mi? Sose mondtam, hogy uncsi vagy.
Azt a lassított fogócskára mondtam.
Lassított? Az mi?
Egy játék, még elsőben találtuk ki.
Vicces, de más szabályokat akartam, és nem hagyta.
Így mindig ugyanaz a játék, és erre mondtam, hogy uncsi.
Nem rád.
Sajnálom.
Mit? Hogy kinevettél, és mindenki előtt leégettél?
Mi van?
A buszon, mikor Zachkel kinevettétek az új sérómat.
Nem is rajtad nevettünk!
Zach odahívott, mert becsípte az ingét a slicce, és nem tudott felállni.
Tök vicces volt!
Tényleg így volt?
Miért nevetnék a hajadon?
Csak haj.
Úgy tűnik, áttörés történt, igaz?
Nekem igen.
Nekem is.
Ezt kiérdemeltétek.
Ti vagytok azok!
Elég komolyan veszitek ezt a kutyajátékot.
Új szintre fejlesztettük a fogózást.
Kutyusfogócska.
Így tök nem uncsi.
Ti vagytok!
Nézzétek, mit csinált a mamája.
Icurka és Picurka bármikor játszhatnak együtt.
Fogd meg, Picurka! Rajta!
Amikor felnövünk, mi is lehetnénk szomszédok, és lehetne egy ilyen ajtónk!
Jó. Feltéve, hogy az én oldalamon lesz rajta zár.
Felőlem.
Te vagy a fogó!
Túl nagy vagyok már a fogócskázáshoz.
Mármint túl lassú?
Majd mindjárt meglátod.
ELLEN MILES KÖNYVSOROZATA ALAPJÁN
A feliratot fordította: Speier Dávid